Pandamêl ingkang makatên wau katindakakên kalihan manut pranatanipun Allah, dene kêkajênganipun inggih lajêng dados kêkajênganing Allah, lah punika nama nglampahi pandamêlanipun Allah ingkang tumrap ing tiyang kathah, botên namung tumrap ing badanipun piyambak, salajêngipun sarèhning pêpanthênganing nyawanipun anyambut damêl, sampun mêsthi kita lajêng dados suci, awit watakipun mikantukakên sariranipun pribadi = zelfzuchtig sampun binerat, manungsa ingkang sampun sirna pambêkanipun mikantukakên badanipun, nama manusa ingkang linuhur, samukawis paedahing damêlipun botên tumrap ing badanipun, lah punika nama manusa anglampahi wajibipun kalihan pratingkah [prating...]